Marge Nelk

Marge Nelk (sündinud 6. mailPäring inforegister.ee andmebaasis1975"Tartu noore kunsti oksjon "Best of..."" Tartu loomemajanduskeskuse kodulehel (vaadatud 2. veebruaril 2013)) on eesti kunstnik ja raamatukujundaja.
Ta on õppinud Tartu ülikoolis teoloogiat ja Tartu Kõrgemas Kunstikoolis fotograafiat.

Tartus Supilinnas elav Nelk on kujundanud raamatuid"Kätlin Kaldmaa esitles uut lasteraamatut" ERR, 14.01.2013 (vaadatud 2. veebruaril 2013) ja teinud segatehnikas fotokunstiPõim Kama "Kunstnik uneilmas" Postimees, 26.10.2011 (vaadatud 2. veebruaril 2013). Tartu Kunstimaja galeristi Indrek Grigori sõnul saavad Nelgi digitaalsed kompositsioonid "oma efektsuse pinna graafilisest mitmekihilisusest, mis muudab kujutatud ruumi erakordselt sügavaks ja dünaamiliseks".

Nelgi näitusi on korraldatud Tartu Loomemajanduskeskuses ja Viljandis Kondase Keskuses"Marge Nelk Kondase Keskuses" Sirp/Kondase Keskuse pressiteade, 02.11.2011 (vaadatud 2. veebruaril 2013). Tema teoseid on olnud müügil Tartu noore kunsti oksjoneil.Tartu noore kunsti kevadoksjoni "AKT!" buklett (vaadatud 2. veebruaril 2013)

Marge Nelk on illustreerinud Kätlin Kaldmaa lasteraamatu "Lugu Keegi Eikellegitütre isast" (Tallinn: Ajakirjade Kirjastus, 2012)Jaanika Palm "Jaanuar 2013: Kätlin Kaldmaa "Lugu Keegi Eikellegitütre isast"" Eesti Lastekirjanduse Keskus, jaanuar 2013 (vaadatud 2. veebruaril 2013), kujundanud Jaan Kaplinski teose "Santorini. Teekond Ayia Triadasse" (Tartu: Võluri Tagasitulek, 2012) ja Rein Rannapi CD "Hingelinnud" (Haabneeme: Klaveripoeg, 2011), samuti Mehis Heinsaare raamatu "Unistuste tappev kasvamine" (Tallinn: Menu Kirjastus, 2016).

Heinsaare raamatut arvustades kirjutas kriitik Põim Kama: "Kunstnik Marge Nelgi kirkad ja fantaasiaküllased illustratsioonid on elamus omaette. Olles nii Heinsaare kui ka Nelgi loominguga varem tuttav, on vaid üllatav, et kuidas need kaks talenti varem kokku ei saanud. Raske oleks nimetada kunstnikku, kes Heinsaare kummalisi ja kujundirohkeid maastikke paremini visualiseerida suudaks."Põim Kama Pilguheite elu keskpäevaharjalt Postimees, 8. aprill 2016 

Marge Nelki on käsitletud Leelo Lauritsa 2014. aastal ilmunud raamatus "Kütioru tillukesed asjad" (lk 59).

Viited

Välislingid
 Marge Nelgi kunstiblogi
 Heli Illipe-Sootak "Intervjuu: Marge Nelk" Reaktor, märts 2018
 Põim Kama "Pilguheite elu keskpäevaharjalt" Postimees, 8. aprill 2016
 Põim Kama "Kunstnik uneilmas" Postimees, 26. oktoober 2011 (näitusearvustus)
 "Kakukaamera: Marge Nelgi kummalised pildid" Eesti Ekspress, 10. oktoober 2011 (näitusearvustus)
 Põim Kama "Kunstnik näitab pilte väga isiklikus ruumis" Postimees, 26. aprill 2011

Kategooria:Eesti kunstnikud
Kategooria:Raamatukujundajad
Kategooria:Sündinud 1975